《叶县道中》
清代·国梁

岦岌瞻黄城，沦漪爱滍水。黄城多山田，土膏一何美。

己无问津多，尚见耦耕子。滍水昔不流，昆阳丛战鬼。

青磷夜无光，太平今久矣。叶公玩龙台，何处存遗址。

空令茅店壁，侈传道元纸。王乔号仙令，朝天双凫驶。

亡何下玉棺，一卧不肯起。今古一丘貉，凭吊亦徒尔。

墟里多穰穰，道左冢累累。逐逐马輠尘，登顿我未已。

惟当读好诗，清风溅霜齿。

作者简介：清满洲正黄旗多，哈达纳喇氏，字隆吉，一字丹中，号笠民。本名纳国栋。乾隆二年进士，授吏部主事，历官贵州粮驿道。工诗，善写性情。有《澄悦堂集》。